open-index/open-wikipedia-markdown huggingface dataset:
SK Brann

O **Sportsklubben Brann** ou **SK Brann** é un equipo de fútbol da cidade de Bergen, en Noruega. Foi fundado en 1908 e compite na Liga Premier de Noruega.

A tempada 2007 consegue o seu terceiro título da Tippeligaen.

## Uniforme 
* **Uniforme titular**: Camiseta vermella, pantalón branco e medias vermellas. 
* **Uniforme alternativo**: Camiseta, pantalón e medias negras.

## Estadio 
200px|miniatura|esquerda|Brann Stadion

O SK Brann xoga os seus partidos no Brann Stadion inaugurado en 1919 e cunha capacidade de 17.824 expectadores.

## Récords 
* Maior vitoria como local: 11-0 ao Vard Haugesund, 25 de xuño de 1997 
* Maior vitoria como visitante: 9-0 ao Åkra IL, 5 de maio de 2004 
* Maior derrota como local: 0-7 fronte ao FC Lyn Oslo, 8 de agosto de 1964 
* Maior derrota como visitante: 0-10 fronte ao Rosenborg BK, 5 de maio de 1996 
* Maior número de espectadores, Brann Stadion: 24.800 contra o Fredrikstad FK, 1 de outubro de 1961 
* Maior media de espectadores, tempada: 17.228, 2007 
* Máis partidos disputados, total: 557, Tore Nordtvedt 1963-1979 
* Máis partidos disputados, liga: 305, Tore Nordtvedt 1963-1979 
* Máis goles anotados, total: 245, Rolf Birger Pedersen 1957-1972 
* Máis goles anotados, liga: 90, Rolf Birger Pedersen 1957-1972

## Palmarés 
* **Liga noruega (3)**: 1962, 1963, 2007
* **Copa de Noruega (7)**: 1923, 1925, 1972, 1976, 1982, 2004, 2023

## Ligazóns externas 
* Sitio web oficial
Tampa Bay Buccaneers

Os **Tampa Bay Buccaneers**, tamén denominados *Buccs*, son un equipo profesional de fútbol americano que compite na National Football Conference da National Football League. Foi fundado en 1976 na cidade de Tampa, no estado de Florida. En toda a súa historia xogou unha soa Super Bowl, a Super Bowl XXXVII (2002), na que gañaron aos Oakland Raiders por 21-48 en San Diego.

Disputa os seus partidos como local no Raymond James Stadium dende 1998, estadio que ten a particularidade de que nun dos seus costados hai un barco que fai referencia ao nome do equipo os Bucaneiros, na súa punta hai un canón que fai explosión cada vez que o equipo anota.

Ata hoxe ten a dubidosa honra, xunto cos Detroit Lions, de seren os dous únicos equipos que perderon tódolos partidos nun campionato.

## Xogadores 
### Cadro actual 
## Véxase tamén
### Ligazóns externas 
*Páxina oficial dos Tampa Bay Buccaneers
Copa Mundial de Clubs da FIFA

O **Mundial de Clubs FIFA**, máis coñecido simplemente como **Mundial de Clubs**, é unha competición internacional de clubs de fútbol organizada cada catro anos pola FIFA. A primeira edición do torneo disputouse no ano 2000 co nome de **Campionato Mundial de Clubs da FIFA**, participando nel os clubs campións das seis confederacións afiliadas á FIFA (AFC, CAF, Concacaf, Conmebol, UEFA e OFC). Non se celebrou entre 2001 e 2004 debido a unha combinación de factores, entre eles a caída de International Sport and Leisure (ISL), o principal socio comercial da FIFA. Foi recuperada en 2005 como unha competición anual, formato no que se disputou ata 2023. A continuación o torneo foi reestruturado de novo e dende 2025 celébrase cada catro anos coa participación de 32 clubs. A importancia e prestixio do Mundial de Clubs é materia de debate dende os seus inicios.

O antecedente directo do torneo foi a Copa Intercontinental. disputada entre os campións da Copa Libertadores de América (en representación de América do Sur) e a Liga de Campións da UEFA (representando a Europa).

O palmarés do torneo está dominado de xeito case absoluto polos clubs europeos, que acumulan 16 vitorias, por 4 de clubs da CONMEBOL, mentres que o resto de confederacións non suman ningún título.

[miniatura|[Estadio do Maracaná, sede da primeira final do torneo (2000).]]

## Palmarés 
## Véxase tamén 
### Outros artigos 
* Liga de Campións da UEFA
* Copa Libertadores
* Liga de Campións da CAF
* Liga de Campións da AFC
* Liga de Campións da CONCACAF
* Liga de Campións da OFC
* Copa Intercontinental de Fútbol
* Equipos de fútbol campións do mundo

### Ligazóns externas 
* O Mundial de Clubs no sitio web da FIFA
## Notes
Josef Proksch

**Josef Proksch**, nado en Liberec o 4 de agosto de 1794 e finado en Praga o 20 de decembro de 1864, foi un pianista e compositor checo de ascendencia alemá.

## Traxectoria 
Quedou cego aos 17 anos. Era alumno de Jan Antonín Koželuh. En 1830, Proksch abriu unha *Musikbildungsanstalt* (Academia de Música) en Praga. O seu método de ensinar a varios estudantes a tocaren de maneira simultánea nas clases de piano foi continuado durante máis dun século. O seu alumno máis famoso foi Bedřich Smetana, quen recibiu leccións de piano e teoría musical de 1843 a 1847.

## Véxase tamén 
### Bibliografía 
* *Versuch einer rationellen Lehrmethode im Pianoforte-Spiel…*, 1841-64 
* *Die Kunst des Ensembles im Pianoforte-Spiel*, 1859
Johan Gadolin

**Johan Gadolin**, nado en Turku (daquela chamada Åbo) o 5 de xuño de 1760 e finado o 15 de agosto de 1852, foi un químico e físico finlandés. Descubriu o elemento químico itrio e foi o precursor da actual pescuda finesa na área da química.

## Véxase tamén 
### Ligazóns externas 
* *Sir Johan Gadolin of Turku: The Grandfather of Gadolinium*, nun documento PDF. 
* Johan Gadolin
Ingemar Johansson

**Ingemar Johansson**, coñecido tamén como *Ingo*, nado o 22 de setembro de 1932 en Gotemburgo e finado o 30 de xaneiro de 2009 en Kungsbacka, foi un boxeador profesional sueco que se proclamou campión mundial da categoría peso pesado de 1959 a 1960. É lembrado polos seus tres enfrontamentos polo título mundial co boxeador estadounidense Floyd Patterson.

## Galería de imaxes 

Ficheiro:Ingemar Johansson and Floyd Pattersson 1959.JPG|Enfrontamento con Patterson en 1959.
Ficheiro:Edwin Ahlqvist and Ingemar Johansson 1958.jpg|Johansson canda o seu preparador Edwin Ahlqvist.
Ficheiro:Ingemar Johansson 1960.jpg|O boxeador no ano 1960.

## Véxase tamén 
### Ligazóns externas 
* Entrevista con Ingemar Johansson e Floyd Patterson 1990
* Documental da Televisión sueca ”*Det finns bara en Ingemar Johansson*”
Torbern Bergman

**Torbern Olof Bergman**, nado en Katrineberg o 20 de marzo de 1735 e finado en Medevi o 8 de xullo de 1784, foi un científico sueco que contribuíu nos campos da física, astronomía, xeoloxía e mineraloxía, mais sobre todo na química.

Bergman, Torbern – Opuscula physica et chemica, 1779 – BEIC 12240694.jpg|*Opuscula physica et chemica*, 1779

## Véxase tamén 
### Ligazóns externas 
* Torbern Bergman Biography, por James S. Aber. 
* Bergman's chemical genealogy
Floyd Patterson

miniatura|dereita|Patterson
**Floyd Patterson**, nado en Waco o 4 de xaneiro de 1935 e finado o 11 de maio de 2006, foi un boxeador norteamericano, primeiro bicampión mundial pesado da historia. Estudou nun reformatorio, onde aprendeu a loitar. Faleceu aos 71 anos, con mal de Alzheimer e cancro de próstata na súa casa na cidade de New Paltz. Foi trasladado para a categoría peso pesado o 2 de maio de 1956 e se deveu campión o 30 de novembro de 1956. Coñecidos son os seus enfrontamentos co tamén campión mundial Ingemar Johansson.

## Véxase tamén 
### Ligazóns externas 
* Sports E-Cyclopedia's Memoriam to Floyd Patterson 
* Floyd Patterson, obituario no *Daily Telegraph*.
Klaus von Klitzing

**Klaus von Klitzing**, nado en Schroda o 28 de xuño de 1943, é un físico alemán. Recibiu o Nobel de Física en 1985 polo descubrimento da cuantización do Efecto Hall.

## Traxectoria 
Tras concluír o curso de Física en Braunschweig, pasou 10 anos na Universidade de Würzburg, realizando traballos de pescuda no Laboratorio Clarendon, en Oxford (Reino Unido), e tamén en Grenoble (Francia). Converteuse en profesor en Múnic en 1980, e desde 1985 é o director do Instituto Max Planck para Investigación en Estado Sólido, na cidade de Stuttgart.

Actualmente dedícase a pescudar as propiedades de sistemas electrónicos de dimensión reducida, tipicamente a baixas temperaturas e sometidos a fortes campos magnéticos.

## Véxase tamén 
### Ligazóns externas 
* Perfil no sitio oficial do Nobel de Física 1985
Gerd Binnig

**Gerd Binnig**, nado en Frankfurt am Main o 20 de xullo de 1947, é un físico alemán que recibiu o Premio Nobel de Física en 1986 canda o seu colega da empresa Heinrich Rohrer por inventaren o microscopio de efecto túnel, que permite ver átomos individuais, obtendo unha imaxe moi precisa da superficie dun material.

## Traxectoria 
Ao dez anos decidiu ser físico. A súa familia repartíase entre Frankfurt am Main e Offenbach, polo que asistiu a escolas de ambas as dúas cidades. En 1978 aceptou unha oferta de IBM para traballar con eles en Zürich. Recibiu o Premio Nobel de Física en 1986, e seguiu a traballar no Laboratorio de Investigación de IBM en Zürich.
## Vida persoal
En 1969 casou coa psicóloga Lore Wagler, con quen ten unha filla nada en Suíza e un fillo en California.

## Véxase tamén 
### Ligazóns externas 
* Autobiografía de Gerd Binnig
Kenneth G. Wilson

**Kenneth Geddes Wilson**, nado en Waltham, Massachusetts o 8 de xuño de 1936 e finado o 15 de xuño de 2013 en Saco, Maine, foi un físico estadounidense.

## Traxectoria 
Recibiu o Nobel de Física de 1982, pola teoría dos fenómenos críticos en conexión coas transicións de fase.

## Véxase tamén 
### Ligazóns externas 
* Perfil no sitio oficial do Nobel de Física 1982
Príncipe, princesa

Un **príncipe**, que no feminino pasa a **princesa**, é un membro dunha aristocracia gobernante ou nobreza. Adoita ser un título asociado á realeza, sendo usado polos fillos do rei. Tradicionalmente, na maioría das dinastías europeas, tiña o título de príncipe o fillo home e herdeiro dun monarca. Tamén é o título dalgúns soberanos, cuxos países non teñen a consideración de seren reinos. Nalgúns países é tamén un dos máis altos títulos de nobreza (aínda que adoita ser reservado para familias con sangue real). O título de príncipe tamén se usa para referirse ao esposo dunha raíña.

## Véxase tamén 
### Outros artigos 
* Infante de España
Marqués

miniatura|A coroa dun marqués.
Un **marqués** é aquela persoa cun dos títulos nobiliarios europeos cos que os monarcas mostran o seu recoñecemento e gratitude a certas persoas e liñaxes. Foron chamados ao principio marqueses os magnates que tiñan ao seu cargo a defensa e a administración dunha marca dentro do Imperio carolinxio. Á súa vez, as *marcas* eran territorios fronteirizos.
Riccardo Giacconi

**Riccardo Giacconi**, nado en Xénova o 6 de outubro de 1931, e morto en San Diego o 9 de decembro de 2018 foi un astrofísico italiano radicado nos Estados Unidos.

## Biografía 
Foi fillo único de Antonio, un pequeno empresario e Elsa Canni, profesora de matemáticas e física. No 1939 os pais sepáranse, quedando el coa nai, que marcha a Cremona, e logo a Milán, ensinando no mesmo instituto ó que logo acudirá Riccardo.

## Traxectoria 
Estuda Física na Universidade de Milán con Giuseppe Occhialini, especializándose na investigación dos raios cósmicos. Baixo o consello do seu mentor, no 1956 emigra ós Estados Unidos de América. No 1958 comeza a colaborar coa Universidade de Princeton, e logo, Bruno Rossi introdúceo na AS&E (*American Science and Engineering*) cun programa para o desenvolvemento da investigación en raios X cósmicos, comezando a proxectar instrumentos para poñelos en relevo.

No 1962 descobre Scorpius X-1, primeira fonte extraterrestre coñecida de raios X

Recibiu o Nobel de Física de 2002, polas súas contribucións á astrofísica que levaron ao descubrimento dos raios X cósmicos.

## Libros 
* Riccardo Giacconi,  Wallace Tucker. *The X-Ray Universe*, Cambridge, MA: Harvard University Press, 1985.

## Premios e recoñecementos 
* Premio de Astronomía Helen B. Warner (1966)
* Medalla Bruce (1981)
* Lector Henry Norris Russell (1981)
* Premio de Astrofísica Dannie Heineman (1981)
* Medalla de ouro da Royal Astronomical Society británica (1982)
* Premio Wolf en Física (1987)
* Premio Nobel de Física (2002)
* Medalla de Ciencia dos EEUU (2003)
* Asteroide 3371 Giacconi

## Notas 
## Véxase tamén 
### Ligazóns externas 
* Perfil no sitio oficial do Nobel de Física 2002
Johannes Georg Bednorz

**Johannes Georg Bednorz**, nado en Neuenkirchen o 16 de maio de 1950, é un físico alemán.
## Traxectoria 
Recibiu o Nobel de Física de 1987 por fundamentais adiantos no descubrimento de materiais cerámicos supercondutores.

## Véxase tamén 
### Ligazóns externas 
* Perfil no sitio oficial do Nobel de Física 1987
Xoán Sobreira Salgado

[miniatura|250px|[Mosteiro de Santo Estevo de Ribas de Sil|S. Estevo de Ribas de Sil, onde Juan Sobreira tiña "tienda abierta para cuantos me concurren con yerbas y plantas traídas de los abismos".]]

miniatura|200px|*Papeletas de un diccionario gallego*.

O **padre Sobreira**, nado como **Xoán Sobreira Salgado** en Beade en 1746 e finado en Madrid en 1805, foi un relixioso e polígrafo galego da Ilustración.
## Traxectoria 
Ingresou na Orde de San Bieito, tomando o hábito no mosteiro de Santa María de Sopetrán (provincia de Guadalaxara) en 1761.

Compuxo diversos textos sobre a xeografía de Galiza, e traballou durante máis de oito anos na idea dun dicionario galego, que había levar o título de *Glossario General de la Lengua Gallega*. Consideraba vergoñento que o galego carecese del cando todas as outras linguas da Península Ibérica o tiñan. Este dicionario, ao seu ver, sería útil para conservar por escrito o idioma galego. Consideraba necesario que o galego acadase un status similar ao doutras linguas da península, seguindo as ideas do Padre Sarmiento:

Sobreira foi tamén un dos primeiros en detectar a existencia da modalidade lingüística que coñecemos hoxe polo nome de "castrapo", especialmente presente nesa época na fala dos habitantes das cidades e vilas máis populosas:

## Obras 
* (1794) *Ensayo para la Historia General Botánica de Galicia, que deberá comprenderse en el Diccionario ó Glosario general de la lengua gallega*, Biblioteca da RAH, manuscrito.
* (s/d) *Nombres (gallegos) de yerbas y plantas, cuya correspondencia no había podido averiguar (José) Cornide*, Biblioteca da RAH, manuscrito.
* (1774) *Memoria sobre la pesca de la sardina en las costas de Galicia*, Madrid: Imp. Ibarra.
* (1979) *Papeletas de un diccionario gallego, Edición y estudio crítico por J.L. Pensado*, Instituto de Estudios Orensanos «Padre Feijóo».
* (s/d) *Papeletas de nombres de peces*.
## Notas
## Véxase tamén 
### Bibliografía 
* 
* , J. M. e , R. (2009). *Los viajes de José Cornide por España y Portugal de 1754 a 1801*. RAH. ISBN 978-84-96849-55-6.
* 
* , J. L. (1974). *Opúsculos lingüísticos gallegos del siglo XVIII* Vigo. Editorial Galaxia. ISBN 84-7154-218-8.
*

### Outros artigos 
* Historia da lingua galega
Theodore von Kármán

**Theodore Kármán de Szőllőskislak**, nado o 11 de maio de 1881 en Budapest e finado o 6 de maio de 1963 en Aquisgrán, foi un enxeñeiro e físico húngaro-estadounidense que realizou importantes contribucións no campo da aeronáutica e astronáutica. É responsábel de descubrimentos transcendentais en aerodinámica, especialmente os seus traballos na caracterización de fluxos de aire supersónicos e hipersónicos.

## Véxase tamén 
### Ligazóns externas 
* Breve biografía
Raíña

O termo **Raíña** pode referir a:

***Raíña**, muller que ten o poder real, soberana, e tamén a dona do rei;
***Raíña**, peza do xadrez, dama;
***Raíña**, femia fértil dunha sociedade de insectos;
***Raíña**, un cogomelo do xénero *Amanita*, a amanita dos Césares (*Amanita caesarea*);
***A Raíña da Noite**, unha personaxe d'A frauta máxica (*Die Zauberflöte*), a última ópera de Mozart.

Como topónimo, pode referirse a:

;En Galiza
***Raíña**, lugar da parroquia de Cabrui, no concello de Mesía.

;Miscelánea
***Raíña Lupa**, (tamén coñecida como Raíña Lopa, Raíña Luparia, Raíña Luca e Raíña Loba) é unha personaxe da mitoloxía galega;
***Raíña Xenevra**, a que foi a dona do rei Artur;
***Raíña Mab** (*Queen Mab*); unha fada, no folclore inglés.

;Raíñas por monarquías

;Actuais
***Raíña consorte de Inglaterra, Escocia e Irlanda**, título que comezou coa dona de Xacobe VI, rei de Escocia, tralo ascenso deste ao trono de Inglaterra e Irlanda;
***Raíña Consorte de Inglaterra e Irlanda**, antigo título utilizado pola dona do monarca de Inglaterra e Irlanda;
***Raíña consorte de Gran Bretaña e Irlanda**, título nobiliario británico, creado para a dona do monarca de Gran Bretaña (Inglaterra e Escocia) e Irlanda, dende 1707 até 1801;
***Raíña consorte británica**, título das donas que foron consortes dos soberanos dos reinos que formaron parte do que actualmente é o Reino Unido.

;Históricas

;Reinos da antigüidade
***Raíña-Faraón**, denominación coa que se adoita designar ás mulleres que acadaron o rango de faraón no Antigo Exipto;
***Raíña de Saba**, raíña lendaria, presentada nos libros de *Reis* e *Crónicas* (da Biblia), no Corán e na historia de Etiopía.

;Reinos medievais, do Antigo Réxime e da Idade Contemporánea até o 1945
***Raíña consorte de Baviera**, título utilizado polas donas dos monarcas do reino de Baviera, que existiu no período comprendido entre 1806 e 1819;
***Raíña Consorte de Hungría**, dona do Rei de Hungría.

## Notas
## Véxase tamén
### Outros artigos
VfB Stuttgart

O **VfB Stuttgart** (oficialmente *Verein für Bewegungsspiele Stuttgart 1893 e. V.*, en abreviación só **VfB**, pronunciado "Fau-Ef-Be") é un club de fútbol de Alemaña, da cidade de Stuttgart, en Baden-Württemberg. Foi fundado o 9 de setembro de 1893 e xoga na 1. Bundesliga.

## Historia 
O VfB naceu o 2 de abril de 1912 froito da fusión do "Stuttgart FV 93" e o "Kronen-Club Cannstatt".

## Uniforme 
* **Uniforme titular**: Camiseta branca cunha franxa vermella horizontal, pantalóns brancos e medias brancas 
* **Uniforme alternativo**: Camiseta vermella cunha franxa branca horizontal, pantalóns vermellos e medias vermellas. 
* **Terceiro uniforme**: Camiseta beixe agrisada cunha franxa horizontal vermella, pantalóns grises e medias vermellas.

## Xogadores 
### Cadro 2018/19 
*Actualizada a 31 de agosto de 2018.*

 12px

### Xogadores cedidos a outros equipos 
## Palmarés 
miniatura|200px|Moeda conmemorativa polo centenario da entidade.

### Torneos nacionais 
* **1. Bundesliga (5):** 1949-50, 1951-52, 1983-84, 1991-92, 2006-07
* **2. Bundesliga (1):** 1977
* **Copa de Alemaña (3):** 1953-54, 1957-58, 1996-97.
* **Supercopa de Alemaña (1):** 1992.

### Torneos internacionais 
* **Copa Intertoto da UEFA (3):** 2000, 2002, 2008

## Ligazóns externas 
* Sitio web oficial
* Web de afeccionados
Club Brugge KV

O **Club Brugge Koninklijke Voetbalvereniging** é un equipo de fútbol da cidade de Bruxas, en Bélxica. Actualmente milita na Primeira División de Bélxica.

## Historia 
O club é un dos equipos de fútbol máis antigos de Europa, pois se fundou en 1891, co nome inicial de *Brugsche Football Club*. O seu primeiro título no campionato belga chegaría na tempada 1919-20.

Con todo tería que pasar un longo período para que o Bruxas conseguise ser campión novamente na liga belga. Isto non se produciu ata a década de 1970, na tempada 1972-73, dando inicio á época dourada do club. Nestes anos 70 gañou ata un total de cinco ligas, e no ano 1978 chegou ata a final da Copa de Europa, sendo o único club de Bélxica que puido logralo. Na final caeu por 1:0 contra o Liverpool FC no estadio de Wembley.

Desde entón converteuse no segundo equipo en número de títulos do fútbol belga, por detrás do RSC Anderlecht, e acumula numerosas participacións na Liga de Campións e na Copa da UEFA.

## Palmarés 
miniatura|Xogadores do Bruxas, celebrando a liga belga de 2005.

### Torneos nacionais 
* **Primeira División de Bélxica (13)**: 1919-20, 1972-73, 1975-76, 1976-77, 1977-78, 1979-80, 1987-88, 1989-90, 1991-92, 1995-96, 1997-98, 2002-03, 2004-05
* **Copa de Bélxica (10)**: 1967-68, 1969-70, 1976-77, 1985-86, 1990-91, 1994-95, 1995-96, 2001-02, 2003-04, 2006-07
* **Supercopa de Bélxica (13)**: 1980, 1986, 1988, 1990, 1991, 1992, 1994, 1996, 1998, 2002, 2003, 2004, 2005
* **Copa da Liga de Bélxica (1)**: 1985

### Torneos internacionais 
* Subcampión da Liga de Campións da UEFA (1): 1977-78

## Ligazóns externas 
* Sitio web oficial
Mundial de Fútbol de 2010 - Grupo A

O **Grupo A** da Copa do Mundo de Fútbol de 2010, realizada en Suráfrica, estivo composto por catro equipos, que se enfrontaron entre si nun total de seis encontros. Ao termo dos mesmos os dous con maior cantidade de puntos clasificáronse á seguinte fase, neste caso  con sete puntos e  con catro.

Na última clasificación Mundial da FIFA que viu a luz antes da celebración deste mundial (maio de 2010),  ocupaba o noveno posto,  o lugar número dezaseis,  o dezasete e  o oitenta e tres. A media do grupo correspondía ao lugar número trinta e un, sendo con exclusión da máis baixa clasificación (Suráfrica), o rango medio de once. O equipo que ocupou o primeiro lugar deste grupo, , enfrontouse contra o segundo do grupo B, . O segundo lugar do grupo, , enfrontouse contra o primeiro do grupo B, .

## Participantes 
O Grupo A estivo composto polas seguintes seleccións:

## Clasificación 
## Partidos 
A fase de grupos constou de seis partidos, cun total de tres partidos xogados por cada selección. Segundo o sistema de competición da FIFA, cada equipo acumulaba unha puntuación en función dos seus resultados: 3 puntos por vitoria (até 1994 eran só 2), 1 por empate, 0 por derrota. De acordo coa mesma, o catro equipos foron ordenados en forma descendente. No caso de que houbese dous ou máis con igual cantidade de puntos, os criterios de desempate foron os seguintes:
# Maior diferenza de goles.
# Maior número de goles anotados.
# Maior número de puntos obtidos nos partidos disputados entre os equipos empatados.
# Maior diferenza de goles nos partidos disputados entre os equipos empatados.
# Maior número de goles anotados nos partidos disputados entre os equipos empatados.
# Sorteo do comité organizador.

### Suráfrica - México 
|300px|Aliñacións iniciais
|vhalign="top"|
|valign="top" width="50%"|

|}
miniatura|Suráfrica - México

### Uruguai - Francia 
|300px|Aliñacións iniciais
|valign="top"|
|valign="top" width="50%"|

|} 
miniatura|Uruguai - Francia

### Suráfrica - Uruguai 
|valign="top"|300px|Aliñacións iniciais
|valign="top" width="50%"|

|}

### Francia - México 
|valign="top"|300px|Aliñacións iniciais
|valign="top" width="50%"|

|}

### México - Uruguai 
|valign="top"|300px|Aliñacións iniciais
|valign="top" width="50%"|

|}

### Francia - Suráfrica 
|valign="top"|300px|Aliñacións iniciais
|valign="top" width="50%"|

|}

:* *Nota: A hora corresponde a  (UTC+2)*.

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Sitio web da FIFA
* Regulamento oficial da Copa Mundial da FIFA Suráfrica 2010
Heinrich Rohrer

**Heinrich Rohrer**, nado en Buchs o 6 de xuño de 1933 e finado en Wollerau o 16 de maio de 2013, foi un físico suízo.

## Traxectoria 
Recibiu o Nobel de Física de 1986, polo proxecto do microscopio electrónico de varremento por efecto de túnel.

## Véxase tamén 
### Ligazóns externas 
* Perfil no sitio oficial do Nobel de Física 1986
U.C. Sampdoria

A **Unione Calcio Sampdoria** é un club de fútbol de Italia, da cidade de Xénova. Foi fundado en 1946, froito da fusión da Sampierdarenese e a Andrea Doria, dous antigos equipos xenoveses dos que adoptou a combinación de cores da súa camiseta. Xoga na Serie A italiana.

Desde a súa fundación, a Sampdoria conquistou un *Scudetto*, catro Copas de Italia, unha Supercopa e unha Recopa de Europa, o único trofeo internacional que posúe o club. Con todo, o momento álxido do equipo xenovés chegou en 1992 cando, tras gañar a liga italiana, alcanzou a final da Liga de Campións da UEFA que perdeu fronte ao FC Barcelona. Tamén perdeu contra o Barcelona unha Recopa, en 1989, un ano antes de gañar devandito torneo.

O seu máximo rival é o Genoa, equipo co que protagoniza o Derbi della Lanterna (nome dado pola Torre della Lanterna), no Estadio Luigi Ferraris.

## Historia 
A **Unione Calcio Sampdoria** nace o 1 de agosto de 1946 da unión de dous equipos da cidade, Società Sampierdarenese e Andrea Doria. Ese mesmo ano debuta na Serie A. Na tempada 90-91 obtén o seu primeiro e único *scudetto*. A tempada seguinte, chegaría á final da Copa de Europa disputada no Estadio Wembley, na que caeu pola mínima 1-0 ante o FC Barcelona de Johan Cruyff.

## Estadio 
Estadio Luigi Ferraris, fundado en 1989, con capacidade para 38.879 persoas. Foi construído para ser usado na Copa Mundial de Fútbol de 1990. Ten unhas dimensións de 106 x 68 metros.

## Datos do club 
* **Tempadas na Serie A**: 51
* **Tempadas na Serie B**: 10
* **Mellor posto na liga**: 1º

## Xogadores 
:*Categoría principal: Xogadores do UC Sampdoria.*
### Cadro actual 
*Actualizado o 26 de xaneiro de 2012*

## Palmarés 
### Torneos nacionais 
* **Liga de Italia (1):** 1990-91
* **Copa de Italia (4):** 1984-85, 1987-88, 1988-89, 1993-94
* **Supercopa de Italia (1):** 1991

### Torneos internacionais 
* **Recopa de Europa (1):** 1989-90
* Subcampión da Recopa de Europa (1): 1988-89
* Subcampión da Copa de Europa (1): 1991-92

## Véxase tamén 
### Ligazóns externas 
* Páxina oficial do club 
* Páxina non oficial
Stade de Reims Champagne

O **Stade de Reims** é un club de fútbol francés da cidade de Reims, en Champaña-Ardenas. Foi fundado en 1911 e compite na Ligue 1.

## Historia 
En 1911 o marqués de Polignac funda a *Société Sportive du Parc Pommery*. O 18 de xuño de 1931 o equipo cámbiase o nome polo actual, **Stade de Reims**. En 1938 fusiónase con outro club da cidade, o *Sporting Club Rémois*.

En 1949 o equipo gaña a súa primeira Liga. Na tempada 55-56 o equipo chega á final da Copa de Europa (foi o primeiro ano que se celebrou a competición), pero non puido facerse co título, xa que foi derrotado polo Real Madrid por catro goles a tres. O equipo volveu chegar á final tres anos despois, pero volveu ser derrotado polo conxunto español.

O Stade de Reims conseguiu varios títulos (6 Ligas, 2 Copas de Francia e 1 Copa Latina) nos anos 1950 e 1960, pero despois empezou unha época máis modesta na que o club baixou de categoría.

Actualmente o equipo milita na Ligue 2.

## Uniforme 
* **Uniforme titular**: Camiseta vermella con mangas brancas, pantalón branco e medias vermellas. 
* **Uniforme alternativo**: Camiseta azul, pantalón azul e medias azuis.

## Estadio 
Stade Auguste Delaune, inaugurado o 21 de outubro de 1934, con capacidade para 9.582 persoas.

O estadio leva o nome do antigo secretario da *Fédération Sportive*.

## Xogadores 
### Cadro 2012/13 
## Palmarés 
### Torneos nacionais 
* **Ligue 1 (6)**: 1948-49, 1952-53, 1954-55, 1957-58, 1959-60, 1961-62
* **Copa de Francia (2)**: 1949-50, 1957-58
* **Ligue 2 (1)**: 1965-66
* **Championnat National (1)**: 2003-04
* Subcampión da Ligue 1 (3): 1946-47, 1953-54, 1962-63
* Subcampión da Copa de Francia (1): 1976-77

### Torneos internacionais 
* **Copa Latina (1)**: 1952-53
* **Copa dos Alpes (1)**: 1977
* Subcampión da Copa de Europa (2): 1955-56, 1958-59
* Subcampión da Copa Latina (1): 1954-55

## Véxase tamén
### Ligazóns externas 
* Sitio web oficial (en francés)
Primeira batalla de Artois

A **primeira batalla de Artois** foi unha batalla da primeira guerra mundial, producida no contexto da carreira cara ao mar. Produciuse no outono de 1914, aínda que as datas concretas non son de todo coñecidas, variando segundo as fontes consultadas.
Campo de concentración de Dachau

miniatura|250px|Tropas americanas vixilan a entrada do campo despois da liberación
O **campo de concentración de Dachau** (en alemán: *Konzentrationslager (KZ) Dachau*) foi o primeiro campo de concentración nazi aberto en Alemaña, localizado nos terreos dunha fábrica de municións abandonada preto da cidade medieval de Dachau, a 16&nbsp;km ao noroeste de Múnic, no estado de Baviera. Funcionou entre 1933 e 1945.

Dachau tivo unha repercusión especial na memoria pública occidental debido a que foi o segundo campo de concentración nazi en ser liberado por forzas británicas ou estadounidenses, e foi dos primeiros lugares amosados a Occidente como proba da brutalidade nazi.

## Historia
Dachau foi o primeiro campo de concentración nazi, aberto o 22 de marzo de 1933, e serviu como prototipo para os que foron construídos máis adiante. En Dachau foron recluídos especialmente aristócratas, intelectuais, políticos e relixiosos. De feito, a maioría das Testemuñas de Xehová foron recluídos neste campo. En total foron recluídos en torno a 3000 persoas con cargos relixiosos, a maioría cregos católicos polacos. Entre a aristocracia destacaron membros da realeza, como gran parte da familia real de Baviera (Wittelsbach), a familia dos duques de Hohenberg (fillos do arceduque Francisco Fernando de Austria), o príncipe Javier de Borbón-Parma (líder do carlismo español) e o príncipe Luis Fernando de Prusia.

A organización básica e os plans de construción foron desenvolvidos por Theodor Eicke, e foron aplicados en todos os campos posteriores. Eicke converteuse posteriormente en inspector xefe de todos os campos de concentración, responsable de moldear os outros de acordo ao seu modelo.

Máis de 200.000 prisioneiros de máis de 30 países foron recluídos no campo de concentración de Dachau. Desde 1941 o campo tamén foi empregado con propósitos de exterminio. As estatísticas falan de 30.000 persoas executadas no campo, ademais doutros milleiros que morreron vítimas das pésimas condicións de vida. A comezos de 1945 houbo un andazo de tifo no campo, tralo cal foi evacuado. Nesta acción morreu gran parte dos prisioneiros.

O campo foi liberado o 29 de abril de 1945 pola 20ª División Blindada e a 45ª División de Infantaría do Sétimo Exército dos Estados Unidos de América. Anos despois, o campo de Dachau empregouse coma residencia para persoas refuxiadas.

## Véxase tamén 
### Ligazóns externas 
* Sitio oficial
Fe de Ratas

**Fe de Ratas** é un grupo musical de punk rock español formado en Avilés (Asturias) en 1995.

## Membros 
* Maxi
* Ulises
* El Poyo
* Julio

## Discografía 
* 1999 - *Tú tranquilo y a lo tuyo*
* 2001 - *A esta civilización*
* 2002 - *Ratatata... Tour* (Directo)
* 2003 - *Miseria frente a miseria*
* 2005 - *Tus demonios y yo*
* 2006 - *Al borde del abismo* (Directo)
* 2007 - *En la democracia de mi ombligo*
* 2009 - *Antiimperialista*
* 2011 - *Abeerraciones*
* 2013 - *El irremediable camino a la violencia*

## Véxase tamén 
### Ligazóns externas 
* Páxina oficial do grupo
* MySpace oficial do grupo
Cincinnati Bengals

Os **Cincinnati Bengals** son un equipo profesional estadounidense de fútbol americano que compite na American Football Conference da National Football League. O equipo foi fundado en 1968, competindo inicialmente na American Football League, pasando a competir na NFL en 1970 coa fusión das dúas ligas, ten a súa base dende a súa creación na cidade de Cincinnati, no estado de Ohio. Ao longo da súa historia disputou dúas veces a Super Bowl (ámbalas dúas nos anos '80), a XVI (1982) e a XXIII (1989), perdendo ámbalas dúas contra os San Francisco 49ers.

## Xogadores 
### Cadro actual 
## Véxase tamén 
### Ligazóns externas 
* Páxina oficial dos Cincinnati Bengals
Estadio Peter Mokaba

O **Estadio Peter Mokaba** en Polokwane, Suráfrica, é un campo de fútbol con capacidade para 46.000 espectadores, construído para a Copa Mundial de Fútbol de 2010. Foi inaugurado en 2010.

## Historia 
Trátase dun do cinco novos estadios construídos para o Campionato do Mundo de 2010, e atópase no Complexo Deportivo Peter Mokaba. Está situado aproximadamente a 5 km do centro da cidade, e a súa capacidade para o campionato será de 46.000 espectadores.

O complexo deportivo leva o nome do falecido Peter Mokaba, un soado activista político da sección xuvenil do Congreso Nacional Africano durante o *apartheid*. Nacera e vivira en Polokwane, e foi moi recoñecido polo seu espírito de loita e liderado contra o racismo. Ademais, dáse a circunstancia de que foi situado na provincia de Limpopo, a de maior cantidade de futbolistas federados de todo o país.

## Características 
A forma da grande estrutura de formigón está inspirada nunha árbore local chamada *Baobab*, cunha estrutura de aceiro que suxeita o teito plano desde cada esquina do estadio, e co apoio nuns *troncos* sobre os que se asentan as ramplas de circulación vertical. As instalacións foron organizadas para ofrecer un cómodo acceso, estacionamento e circulación dos afeccionados que asisten aos encontros tanto de fútbol como de rugby que se poderán disputar no seu interior.

## Copa do Mundo 2010 
### Partidos 
Albergou durante o campionato catro partidos, todos eles da fase de grupos. Os encontros foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Estadio Peter Mokaba en fifa.com
Estadio Mbombela

O **Estadio Mbombela** é un estadio de fútbol situado en Mbombela (Suráfrica), construído con motivo da disputa da Copa Mundial de Fútbol de 2010. Atópase 6&nbsp;km ao oeste de Nelspruit, sendo a pedra angular dun proxecto de recinto deportivo con instalacións de crícket e atletismo, así como outras disciplinas deportivas. A construción comezou en febreiro de 2007, sendo rematado finalmente en outubro de 2009. O seu nome significa literalmente, en lingua swazi, "moitas persoas xuntas nun lugar pequeno".

## Situación 
O Estadio Mbombela sitúase a uns 7 km do centro de Nelspruit, na provincia de Mpumalanga, a 12&nbsp;km do Aeroporto Internacional Kruger-Mpumalanga. Nas súas proximidades hai varios parques naturais, incluíndo o Parque Nacional Kruger, o coto de caza máis grande do país.

## Características 
Este estadio supuxo un importante impulso ás actividades deportivas da provincia de Mpumalanga, que non dispuña de ningunha instalación de categoría internacional. Mbombela Stadium está deseñado cunha forma rectangular lixeiramente curvada. Do seu deseño encargouse a compañía R&L Architects. A súa característica principal son os 18 apoios do teito que se asemellan a xirafas. O estadio está preto do Parque Nacional Kruger, polo que se considerou oportuno reflectir esta relación.

A bancada está dividida en tres niveis, contando con aproximadamente 20.000 localidades o nivel inferior e o superior e unhas 5.000 o nivel medio. O teito, de 1.450 toneladas, abarca unha superficie de 22.500 m², e cubrirá o 95% das localidades. É dun material transparente para facilitar a iluminación e frota (suxeito polos soportes-"xirafa") sen ancoraxe á parte superior do estadio, cun oco de 6 m. para proporcionar ventilación.

## Copa do Mundo 2010 
### Partidos 
O Estadio Mbombela albergou durante o campionato catro encontros, todos correspondentes á fase de grupos. Os partidos disputados foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Mbombella: Presentación do informe do estadio
* O Estadio Mbombela en fifa.com
O Careixo, Salto, Vimianzo

**O Careixo** é un lugar da parroquia de Salto no concello coruñés de Vimianzo na comarca da Terra de Soneira. Tiña 35 habitantes no ano 2018 segundo datos do Instituto Nacional de Estadística dos cales eran 18 homes e 17 mulleres.

## Lugares e parroquias
### Lugares de Salto
### Parroquias de Vimianzo
Estadio Nelson Mandela Bay

O **Estadio Nelson Mandela Bay** en Porto Elizabeth, Suráfrica, é un campo de rugby e fútbol con capacidade para 48.459 espectadores situado na Baía de Nelson Mandela. Actualmente é utilizado polos Southern Kings, equipo do Pro14. Inaugurado o 7 de xuño de 2009, foi unha das sedes da Copa Mundial de Fútbol de 2010. 

## Construción 
O estadio, de cinco niveis, e un custo aproximado de 1,1 millóns de rands (ao redor de 150 millóns de dólares), situado na Baía de Nelson Mandela, nomeada en honra do presidente do país e Premio Nobel da Paz Nelson Mandela, construíuse con vistas ao Lago North End, no centro da cidade. É un do tres estadios novos construídos para a disputa da Copa Mundial de Fútbol de 2010.

Trátase do primeiro estadio de fútbol de clase mundial edificado na provincia Oriental do Cabo. O estadio contará con 150 suites VIP, 60 suites de negocios, unha tenda de roupa deportiva, ximnasio e 500 prazas de aparcadoiro, ademais de salóns de actos. Segundo a programación oficial, debería ser concluído en decembro de 2008. 
miniatura|200px|esquerda|Vista aérea do estadio.
Durante a súa construción, producíronse gran cantidade de especulacións sobre o cumprimento dos prazos de construción do estadio no período previo á Copa Mundial 2010, para cumprir co requisito de que todos os estadios do Mundial da FIFA debían ser completados antes de xaneiro de 2010. O Estadio Nelson Mandela Bay foi o primeiro do cinco novos estadios en iniciar e finalizar a súa construción. Os outros novos estadios están situados en Cidade do Cabo, Durban, Polokwane e Nelspruit. Aínda que con atraso, o estadio axustouse ao calendario previsto e foi completado en xuño de 2009.

O ministro surafricano de Deportes e Recreación, Makhenkesi Stofile, durante unha visita ás obras, lembrou a todos os presentes a necesidade de cumprir os estritos requisitos da FIFA. Tamén expresou a esperanza de que o estadio estaría terminado a tempo para a visita do equipo de inspección da FIFA que decidiría as cidades anfitrioas da Copa FIFA Confederacións 2009.

No entanto, o 8 de xullo de 2008, o comité organizador informou que o escenario non estaría listo a tempo para esta competición, a disputarse entre xuño e xullo de 2009. A pesar diso, o estadio si estaría listo para a Copa Mundial de Fútbol de 2010. O seu acto de inauguración produciuse, finalmente, o 7 de xuño de 2009.

## Copa do Mundo 2010 
### Partidos 
O Nelson Mandela Bay albergou durante o campionato oito encontros: cinco encontros da fase de grupos, un de oitavos de final, un de cuartos de final e o partido polo terceiro e cuarto posto. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Sitio web oficial
* Estadio Nelson Mandela Bay
Estadio Royal Bafokeng

O **Royal Bafokeng** é un estadio multipropósito, mais principalmente dedicado á práctica do fútbol e do rugby, situado en Rustenburg, Suráfrica. Recibe o seu nome da Nación Royal Bafokeng que habita a zona, a cal construíu e xestiona o recinto. Foi unha das sedes da Copa Mundial de Fútbol de 2010.

## Historia 
Construído en 1999, orixinalmente para a práctica do rugby, o estadio foi adecuado para a práctica do fútbol de cara á Copa do Mundo. Tiña capacidade para 38.000 espectadores, mais para a disputa do Mundial de 2010 foi ampliado a 44.530 afeccionados.

A remodelación do Royal Bafokeng completouse en marzo de 2009 para acoller catro partidos da Copa FIFA Confederacións 2009. Anteriormente fora escenario de moitos encontros da Premier Soccer League, a pesar de que Rustenburg non conta con equipo propio. Tamén neste estadio se xogaron encontros oficiais da selección de fútbol de Suráfrica.

## Copa do Mundo 2010 
### Partidos 
miniatura|Interior do Royal Bafokeng.
O Royal Bafokeng albergou durante o campionato seis encontros: cinco encontros da fase de grupos e un de oitavos de final. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Estadio Royal Bafokeng en fifa.com
Santa Irena, Salto, Vimianzo

**Santa Irena** é un lugar da parroquia de Salto no concello coruñés de Vimianzo na comarca da Terra de Soneira. Segundo o Instituto Nacional de Estadística en 2018 tiña vinte habitantes (nove homes e once mulleres).
## Toponimia
O topónimo **Santa Irena** é un haxiotopónimo referido a Helena de Constantinopla e débese á presenza no lugar dunha capela baixo dita advocación.

## Notas
## Lugares e parroquias
### Lugares de Salto
### Parroquias de Vimianzo
Dallas Cowboys

O **Dallas Cowboys** é un equipo profesional de fútbol americano pertencente á División Leste da Conferencia Nacional da NFL. Ten a súa sede no suburbio de Arlington a carón da cidade de Dallas, en Texas, e disputa os seus encontros como local no novo Cowboys Stadium de Arlington.

Fundado en 1960, o Dallas Cowboys ten no seu historial 30 participacións nos playoffs, 21 títulos de división, 10 campionatos de conferencia, e gañou 5 das 8 Super Bowls que disputou, nas tempadas 1971-72, 1977-78, 1992-93, 1993-94 e 1995-96.

## Xogadores 
### Cadro actual 
## Véxase tamén 
### Ligazóns externas 
* Site oficial dos Dallas Cowboys
FC Lausanne-Sport

**Lausanne-Sport** (coñecido como **LS**) é un club de deportes de Lausana, Suíza. É coñecido pola súa sección de fútbol (**FC Lausanne-Sport**), pero o club conta tamén con sección de atletismo, remo e hóckey sobre patíns. Fundouse en 1896 e o seu campo é o Stade Olympique de la Pontaise, con capacidade para 15.850 espectadores. Actualmente compite na Axpo Super League.
## Xogadores 
### Cadro actual 
## Palmarés 
### Torneos nacionais 
* **Super Liga Suíza (7)**:1931, 1932, 1935, 1936, 1944, 1951, 1965
* **Copa de Suíza (9)**:1935, 1939, 1944, 1950, 1962, 1964, 1981, 1998, 1999

## Véxase tamén 
### Ligazóns externas 
* Sección de fútbol 
* Sección de atletismo 
* Sección de hóckey sobre patíns 
* Sección de remo
Boikot

**Boikot** é un grupo musical de punk español formado en Madrid en 1987. As súas letras caracterízanse polo compromiso social e conteñen mensaxes políticas implícitas.

## Membros 
* Alberto Pla: voz, guitarra
* "Kosta" Vázquez: voz, guitarra
* Juan C. "Grass" Zapata: batería
* Juankar: voz, baixo

## Discografía 
* *Los ojos de la calle*, 1990
* *...Con perdón de los payasos*, 1992
* *Cría cuervos*, 1995
* *Tu condena*, 1996
* *La ruta del Che - No mirar*, 1997
* *La ruta del Che - No escuchar*, 1998
* *La ruta del Che - No callar*, 1999
* *Historias directas de Boikot*, 2000
* *De espaldas al mundo*, 2002
* *Tus problemas crecen*, 2004
* *Amaneció*, 2008
* *Ni un paso atrás (en directo)* con Reincidentes, Porretas e Sonora, 2008

## Ligazóns externas 
* Páxina oficial do grupo
* Myspace oficial do grupo
Challenge League

A **Dosenbach Challenge League** (até agosto de 2008 coñecida como **Challenge League**) é o segundo nivel do campionato suízo de fútbol. Trátase da Segunda División suíza, inmediatamente inferior á Super Liga suíza e superior á 1. Liga.

## Características
Nesta categoría compiten 15 equipos, ascendendo os campións á Super Liga suíza, e descendendo os dous último clasificados á 1. Liga. O segundo clasificado disputa unha promoción co 9º clasificado da Super League; xogando o gañador na máxima categoría do fútbol suízo a tempada seguinte.

Entre 1944 e 2003 esta liga chamábase **Nationalliga B**.

O FC Vaduz de Liechtenstein xogou na Challenge League. Ascenderon á Super League ao rematar a tempada 2007-08.

## Clubs 2011-12
miniatura|300px|Equipos participantes na Challenge League 2009-2010

## Palmarés
* 2003-04: FC Schaffhausen
* 2004-05: Yverdon-Sport FC
* 2005-06: FC Luzern
* 2006-07: Neuchâtel Xamax FC
* 2007-08: FC Vaduz
* 2008-09: FC St. Gallen
* 2009-10: FC Thun
* 2010-11: FC Lausanne-Sport

## Ligazóns externas 
* Páxina oficial da Challenge League
Solla

A **solla**, tamén coñecida como **solla de altura**, *Pleuronectes platessa*, Linnaeus, 1758, é un peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia do pleuronectinos, pertencente ao xénero *Pleuronectes*, que vive nas costas do Atlántico, sobre fondos areosos ou lamacentos, ás veces de grava, desde o mar de Barents até o Mediterráneo occidental (golfo de León), así como nas costas de Islandia e do sur de Groenlandia.

## Notas 
## Véxase tamén 
### Bibliografía 
* Clover, Charles (2004): *The End of the Line: How Overfishing Is Changing the World and What We Eat*. Londres: Ebury Press. ISBN 0-09-189780-7
* Gibson, Robin N.; Nash, Richard D. M., Geffen, Audrey K. & Van der Veer, Henk W., eds. (2015): [*Flatfishes: Biology and Exploitation*](https://books.google.es/books?hl=es&lr=&id=mOeNBQAAQBAJ&oi=fnd&pg=PA101&dq=Gibson,+R.+N.+(2004)+Flatfishes:+Biology+and+Exploitation.+Blackwell+Publishing&ots=iij_0iAcFi&sig=skgZQSVDKtbDlpgyvl8DfcjIrtg#v=onepage&q=Gibson%2C%20R.%20N.%20(2004)%20Flatfishes%3A%20Biology%20and%20Exploitation.%20Blackwell%20Publishing&f=false), 2ª ed. John Wiley & Sons Ltd. ISBN 1-1185-0119-1.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* Rodríguez Solórzano, Manuel; Sergio Devesa Regueiro e Lidia Soutullo Garrido (1983): *Guía dos peixes de Galicia*. Vigo: Editorial Galaxia. ISBN 84-7154-433-4.
* Rodríguez Villanueva, X. L. e Xavier Vázquez (1995): *Peixes do mar de Galicia. (III) Peixes óseos (continuación)*. Vigo: Edicións Xerais de Galicia. ISBN 84-7507-870-2.

### Outros artigos 
* Pleuronéctidos
* Os peixes na cultura popular galega

### Ligazóns externas 
* *Pleuronectes platessa* Linnaeus, 1758 en FishBase.
* *Pleuronectes platessa* en ADW.
* *Pleuronectes platessa* Linnaeus, 1758  en DORIS 
* European plaice (*Pleuronectes platessa*) en ARKive . Abundante información e imaxes.* Fichas de diferenciación e recoñecemento de especies pesqueiras do mercado galego Xunta de Galicia.
*
Pia Kjærsgaard

**Pia Merete Kjærsgaard**, nada o 23 de febreiro de 1947, é unha política dinamarquesa líder e cofundadora do Dansk Folkeparti, o *Partido Popular Dinamarqués*, un partido conservador e nacionalista con posicións de ultradereita en temas como a inmigración. Deveu un dos políticos máis coñecidos en Dinamarca durante a primeira década do século XXI, en parte por mor do seu apoio parlamentario ao goberno de centro-dereita liderado primeiro por Anders Fogh Rasmussen e máis tarde por Lars Løkke Rasmussen.

## Traxectoria 
Kjærsgaard comezou a súa carreira política como candidata do Partido Progresista Dinamarqués no distrito nominal de Ryvang, entre 1979 e 1981, máis tarde polo distrito de Ballerup e Gladsaxe até 1983, despois polo distrito de Hvidovre (1983-1984), e finalmente polo de Middelfart, dende 1984 até 1995.

En 1984, aínda no Partido Progresista, obtivo o seu primeiro escano no Parlamento de Dinamarca, en representación do antigo distrito de Copenhaguen (período 10 de xaneiro de 1984 - 8 de setembro de 1987). Despois diso representou ao distrito de Fionia até o 6 de outubro de 1995.

En 1995, cunha situación caótica no Partido Progresista, Kjærsgaard marchou para cofundar o Dansk Folkeparti. Como membro do DF foi candidata no distrito nominal de Glostrup en 1997, seguidamente do de Hellerup e Gentofte, até 2005. Tamén ocupou un escano no Parlamento, representando novamente ao distrito de Fionia, dende outubro de 1995 até o 11 de marzo de 1998.

Co descenso de apoio do Partido Progresista, o DF experimentou un significativo ascenso. En 2001 converteuse no terceiro partido con maior representación no Parlamento, aglutinando un 12% do total de votos.

Nas eleccións parlamentarias de 2005, o DF aumentou a súa porcentaxe até o 13,2%, e Kjærsgaard recibiu o 38,35% de votos persoais, sendo a segunda, detrás do Primeiro Ministro, Anders Fogh Rasmussen. En 2007, a formación acadou o 13.8%.

## Véxase tamén 
### Ligazóns externas 
* Páxina oficial da Partido Popular Dinamarqués 
* Pia Kjærsgaard's homepage
Dansk Folkeparti

O **Dansk Folkeparti**, que en galego se traduciría como **Partido Popular Dinamarqués**, é un partido de corte conservador e populista, nacionalista de dereitas, propio de Dinamarca. En 2007, nas eleccións parlamentarias, acadou 25 asentos nun parlamento de 179, logrando así un aumento de 1 asento, e acaparando o 13.8% do voto, ficando o terceiro partido máis grande en Dinamarca. A súa secretaria xeral e fundadora é Pia Kjærsgaard.
## Traxectoria 
## Véxase tamén 
### Ligazóns externas 
* Páxina oficial do Dansk Folkeparti
1. Liga (Suíza)

A **1. Liga** é a terceira categoría do campionato suízo de fútbol. Nesta división compiten 3 grupos de 16 equipos, segundo a rexión. Trátase do nivel inmediatamente inferior á Challenge League e o superior á 2. Liga interrexional.

## Tempada 2009/10
Os equipos que compiten na presente tempada son:

## Campións
## Ligazóns externas
*Páxina oficial da 1. Liga